being a mommy: 2010
Cherise 6 jaar
Cherise se 6de verjaardag partytjie was darem 'n groot sukses. Mens spandeer so baie tyd om al die kos en goedjies te maak en op die einde hoop mens die kleintjies hou daarvan. Die tema was hekse en niks wat ek gedoen of voorgestel het wouhaar van plan verander nie.
Die einde van maart het ek 'n skouer dekompressie en karpale tonnel "release" gehad. Dit was die seerste seer wat ek nog gehad het. Vandag is my skouer nog steeds nie reg nie, ek wonder party dae of dit die moeitewerd was om deur al daai pyn te gaan. Die kinders het my wonderlik behandel en gehelp waar hul kan. Dit was net baie frusterend om niks vir jouself te kan doen nie.
Ouma Sarie se 60ste
Ouma Sarie is vandag tuis - 1 dag na haar verjaardag en die kinders kon nie wag om die geskenk vir ouma te gee nie en ook om 'n stukkie koek te kry nie. My kinders is darem gelukkig om albie stelle oumas en oupas te he.
Ek kan nie glo my kinders is al so groot nie. Dinsdag het ek gou die 2 gevat vir hul inentings en die hele pad dr toe het hul baklei wie gaan eerste hul inspuiting kry. Op die einde het net Cherise hare gekry want hulle het nie voorraad gehad vir Jean-Marie nie. Dit was so komies.. altwee so bang vir 'n inspuiting!!
Wel San is uiteindelik getroud - in Mozambique. Pragtige gemaklike troue op die strand. Soos ouder gewoonte het my kinders hul wangedra. Cherise wil net die heeltyd by Tannie San wees en Jean-Marie gooi sand die lug op wat natuurlik op die vingerhappies beland.
Posted by Ann at 2:54 AM 1 comment:
Operasies en kinder
Die afgelope vakansie het ek 'n skouer en pols operasie gehad wat my natuurlik hulpeloos agter gelaat het. Ek kon vir 2 weke niks vir myself doen nie - als was seer. Steven was wonderlik gedurende die moeilike tyd - hy het ons kos gegee, my versorg, die kinders versorg. Hy was pa, ma en verpleeer.
Die 2 kids was net heeltyd aanmekaar oor die geringste dingetjie. Altwee het my sover moontlik gehelp - hulle het party dae meer geduld met my as pa. Jean-Marie wou net heeltyd mamma se eina beter soen.
Sê goed - Cherise
Gisteroggend noem Steven dat die kinders nie saam kan gaan Mozambique toe as hulle siek is nie waarop ek natuurlik antwoord dat hy nie moet worry nie die kinders kry vitamine dat dit by hul ore uitloop.
Cherise het so klein rukkie stil gebly en geantwoord dat daar niks uit haar ore uitloop nie en is dit dan deurskynend dat sy dit nie kan sien loop nie.
Nodeloos om te sê ek moes mooi verduidelik!!
Sjokolade gala Gr R
Verlede donderdag het Oosskool 'n sjokolade swem gala gehad. Die kiddies moes met 'n pool noodle perdry en roei - my kind het natuurlik nie geweet wat om met haar nuwe noodle te doen nie. Maar sy het dit baie geniet en darem nie laaste gekom nie, 4 de en 6de.
Labels: oos skool, sjokolade gala, swem
Oos Skool - Dress Up
Vandag moes al die oos skool gr R maatjies soos mamma of pappa aantrek. My dogtertjie het te pragtig gelyk. Ek wens net ek kon al die ander maatjies ook sien!
Posted by Ann at 3:31 AM No comments:
Labels: Cherise, dress up, oos skool
Weereens het ek besef dit is baie belangrik vir kinders om maatjies te hê. Jean-Marie wat so alleen by die dagmoeder groot word het 'n maatjie nodig ek kan dit sien in die manier wat sy met ander kinders speel.
Gelukkig het Ouma Alice se kinders van Tanzanie kom kuier vir 6 maande so sy het darem vir die volgende 6 maande 'n maatjie om mee te speel